Diari Oficial de la Generalitat Valenciana


Sumari del DOGV 9859, del 29-05-2024 (2024/4917)

CORRECCIÓ d'errades de l'Orde 5/2024, de 2 de maig, de la Conselleria d'Agricultura, Ramaderia i Pesca, per la qual es regulen les bases de les ajudes a les activitats d'informació i promoció de règims de qualitat agroalimentària portades a terme per grups de persones productores, en el marc del Pla estratègic de la PAC 2023-2027.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9859

Data del DOGV
:   29-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4917


Data del document
:   27-05-2024

Organisme emissor
:   Conselleria d'Agricultura, Ramaderia i Pesca

Tipus de document
:   Correcció d'errades

Correcció d'errades

CORRECCIÓ d'errades de l'Orde 5/2024, de 2 de maig, de la Conselleria d'Agricultura, Ramaderia i Pesca, per la qual es regulen les bases de les ajudes a les activitats d'informació i promoció de règims de qualitat agroalimentària portades a terme per grups de persones productores, en el marc del Pla estratègic de la PAC 2023-2027. [2024/4917]  
Advertits errors en l'Orde 5/2024, de 2 de maig, de la Conselleria d'Agricultura, Ramaderia i Pesca, per la qual es regulen les bases de les ajudes a les activitats d'informació i promoció de règims de qualitat agroalimentària portades a terme per grups de persones productores, en el marc del Pla estratègic de la PAC 2023-2027, publicada en el Diari Oficial de la Generalitat Valenciana número 9846, de 10 de maig de 2024, de conformitat amb l'article 109.2 de la Llei 39/2015, d'1 d'octubre, del procediment administratiu comú de les administracions públiques, que permet rectificar d'ofici els errors existents en els seus actes, es procedix a efectuar les oportunes rectificacions.  
  
  
En la base tercera,   
On diu:  
«1. Podran ser beneficiàries d'estes ajudes les agrupacions o les organitzacions de productors agroalimentaris, les associacions sense ànim de lucre o les entitats instrumentals que estiguen constituïdes com a òrgan de gestió de les figures de qualitat de productes agroalimentaris mencionades en la base segona d'este annex, que cooperen per a la informació i la promoció dels productes agrícoles i alimentaris dels règims de qualitat.»;  
  
Ha de dir:  
«1. Podran ser beneficiàries d'estes ajudes les agrupacions o les organitzacions de productors agroalimentaris, les associacions sense ànim de lucre o les entitats instrumentals, que estiguen constituïdes com a òrgan de gestió de les figures de qualitat de productes agroalimentaris mencionades en la base segona d'este annex, i que cooperen per a la informació i la promoció dels productes agrícoles i alimentaris dels règims de qualitat.»  
  
  
En la base sexta,   
On diu:  
«D) En funció de l'àmbit geogràfic en el qual es desenvolupen les actuacions: 2 punts per realitzar actuacions d'àmbit nacional o en altres comunitats autònomes; 2 punts per realitzar actuacions fora d'Espanya.»;  
  
Ha de dir:  
«D) En funció de l'àmbit geogràfic en el qual es desenvolupen les actuacions: 2 punts per realitzar actuacions d'àmbit nacional o en altres comunitats autònomes; 3 punts per realitzar actuacions fora d'Espanya.»  
  
  
València, 27 de maig de 2024.- El conseller d'Agricultura, Ramaderia i Pesca: José Luis Aguirre Larrauri.